
Registru cu propuneri privind proiectul de Hotărâre pentru modificarea și completarea Regulamentului de ordine interioară al parchetelor, aprobat prin Hotărârea Secției pentru procurori a Consiliului Superior al Magistraturii nr. 1106/2023 

	Nr. 
crt.
	Articolul 
vizat
	Persoana/
Instituţia care a formulat propunerea
	Propunerea formulată
	Scurtă justificare

	1.
	Art. 154, lit. g)
	Sindicatul Național al Grefei Judiciare Dicasterial
Site: www.grefajudiciara.ro  
 E-mail: sindicatuldicasterial@yahoo.com   
 Telefon: (+4)0747.02.77.11
Sediul principal: Timișoara, str. Eugeniu de Savoya nr. 2, jud. Timiș, 300055
Sediul secundar: București, Splaiul Unirii nr. 6, bloc B3A, Interfon 18, Etaj 5, Sector 4, 040031

	„g) îndeplinesc, în limitele funcției deținute și în raport de atribuțiile legale reglementate, și alte atribuții de serviciu dispuse de procurorul general, prim-adjunctul şi adjunctul procurorului general, precum și din dispoziția grefierului-șef de cabinet.”
	Lipsa de claritate și previzibilitate rezultă din folosirea sintagmei „îndeplinește orice alte atribuții“, care este o „expresie obscură și echivocă“, vădit imprecisă, atât pentru subiectul activ care trebuie să respecte norma, cât și pentru subiectul pasiv, în speţă grefierul principal/grefierul de la cabinetul procurorului general / prim-adjunctului procurorului general şi adjunctului procurorului general. Expresia menționată lasă posibilitatea persoanei care trebuie să traseze sarcina să stabilească în mod arbitrar, pe criterii subiective, conținutul sintagmei „orice alte atribuții“, care ar putea pune grefierul principal/grefierul de la cabinetul procurorului general / prim-adjunctului procurorului general şi adjunctului procurorului general în situația de a aduce la îndeplinire şi alte sarcini ce exced fișei postului şi care sunt specifice altor funcții.

	2.
	Art. 155, lit. p)
	S.N.G.J.D.
	„p) îndeplinesc orice alte atribuții, în limitele funcției deținute și în raport de atribuțiile legale reglementate, și alte atribuții de serviciu dispuse de procurorul ierarhic superior;”
	Lipsa de claritate și previzibilitate rezultă din folosirea sintagmei „îndeplinește orice alte atribuții“, care este o „expresie obscură și echivocă“, vădit imprecisă, atât pentru subiectul activ care trebuie să respecte norma, cât și pentru subiectul pasiv, în speţă prim-grefierul, grefierul-şef, grefierul-şef secţie, grefierul-şef serviciu și grefierul-șef de cabinet. Expresia menționată lasă posibilitatea persoanei care trebuie să traseze sarcina să stabilească în mod arbitrar, pe criterii subiective, conținutul sintagmei „orice alte atribuții“, care ar putea pune prim-grefierul, grefierul-şef, grefierul-şef secţie, grefierul-şef serviciu și grefierul-șef de cabinet în situația de a aduce la îndeplinire şi alte sarcini ce exced fișei postului şi care sunt specifice altor funcții.

	3.
	Art. 156 alin. (1), lit. a)
	S.N.G.J.D.
	”a) tehnoredactează lucrările repartizate de şeful ierarhic, iar la solicitarea procurorilor şi sub îndrumarea acestora şi proiectul răspunsurilor la cereri și memorii și al altor acte judiciare concepute de procurori;”
	Grefierii principali nu sunt avizați pentru a stabili latura penală/nepenală a plângerilor, sesizărilor, memoriilor. Această atribuție ar duce la verificarea plângerilor, sesizărilor, memoriilor etc de minim două persoane, implicând timp din partea fiecăruia care trebuie să lectureze şi apoi să întocmească „un sumar al situației de fapt”.
O situație de fapt se poate efectua direct în Ecris, în sensul că, la înregistrarea dosarului, pe TAB 1, se tehnoredactează o situație pe scurt, însă la lucrări, ar presupune interpretarea tuturor lucrărilor, sesizărilor, plângerilor etc.
În această situație, un grefier trebuie să se ocupe de citit, ceea ce ar trebui create condiţii de lucru, pentru a putea stabili o situatie de fapt cât mai clară, cum ar fi: să stea intr-un birou, singur, pentru a nu deranjat în permanentă (grefierii sunt îngrămădiți în birouri mici și sedii vechi (în situația unora, chiar la parterul unui bloc), urmează implementarea de noi programe de operare care vor lua mult timp din activitate.

	4.
	Art. 156 alin. (1), lit. b)
	S.N.G.J.D.
	b) „tehnoredactează lucrările repartizate de şeful ierarhic, iar la solicitarea procurorilor;”
	Nefiind definită noțiunea de îndrumare și nefiind stabilite actele judiciare la care se referă, raportat la faptul că soluțiile sunt acte personale ale procurorului iar atributul de soluționare nu poate fi delegat grefierului principal, solicităm eliminarea tezei a doua de la art. 156 alin. (1) lit. b). 
Formulare ambiguă și interpretabilă.
În interpretarea justițiabililor acest lucru conduce la redactarea soluțiilor (deci nu tehnoredactarea)procurorilor, aspecte care pot conduce la anularea actelor întocmite de procuror.
Solutia procurorului este un act personal al acestuia, potrivit Constituției atribuția de soluționare a dosarelor nu poate fi delegată.

	5.
	Art. 156 alin. (1), lit. c)
	S.N.G.J.D.
	„c)	redactează citaţiile și adresele privind solicitarea unor date, relații, informații și înscrisuri necesare pentru soluționarea cauzelor, conform rezoluției;”
	Aceste operațiuni se fac pe baza și întocmai unor rezoluții.

	6.
	Art. 156 alin. (1), lit. d)
	S.N.G.J.D.
	„d) “întocmesc comunicările pentru punerea în executare a ordonanțelor sub aspectul recuperării cheltuielilor judiciare;”
	Având în vedere faptul că, un procuror nu lucrează doar cu un grefier principal, iar acesta nu are de unde să cunoască ce cheltuieli au fost efectuate în cursul urmăririi penale, dacă au fost depuse la dosar toate documentele care atestă cheltuielile ocazionate de urmărirea penală.
Doar procurorul cunoaște ce cheltuieli a făcut şi dacă le-a depus la dosar.  

	7.
	Art. 156 alin. (1), lit. e)
	S.N.G.J.D.
	„e)	redirecţionează petiţiile greşit îndreptate, conform dispozițiile conducătorului parchetului;”
	Apreciem că excede competenței grefierului principal atributul de a verifica competența.

	8.
	Art. 156 alin. (1), lit. h)
	S.N.G.J.D.
	„h)	efectuează activităţi legate de pregătirea audierilor, cu sprijinul specialiștilor IT;”
	În ansamblul operațiunilor legate de pregătirea audierilor intră desfășurarea unor activități cu specific tehnic pentru punerea în funcțiune a aparaturilor sau pentru remedierea unor defecțiuni tegnice.

	9.
	Art. 156 alin. (1), lit. i)
	S.N.G.J.D.
	„i)	efectuează proceduri de arhivare a rezultatului supravegherii tehnice;”
	Solicităm reanalizarea întrucât atribuțiile se suprapun cu atribuțiile grefierului cu funcție de conducere.

	10.
	Art. 156 alin. (1), lit. k)
	S.N.G.J.D.
	„k)	documentează 	  cererile având ca obiect stabilirea onorariilor avocațiale şi a onorariilor interpreților autorizați;”
	Solicităm eliminarea întrucât este o dublă reglementare.
Este legiferat deja acest aspect ca fiind atributul procurorului, în colaborare cu organul de cercetare penală, să stabilească cheltuielile judiciare în cadrul unui dosar penal, să se asigure că are delegațiile la dosar, iar cu privire la interpreți, procurorul dispune prin ordonanță, iar facturile ajung la contabilitate. Nu are acces şi nu-l priveşte pe grefierul principal circuitul actelor contabile.

	11.
	Art. 156 alin. (1), lit. l)
	S.N.G.J.D.
	„l) „primesc de la şeful ierarhic lucrările repartizate prin rezoluţie de procurorul ierarhic superior, luând măsuri pentru înregistrarea lor în sistemul informatizat ECRIS și le predau sub semnătură, pe condică, procurorilor desemnați să le soluționeze sau, după caz, le transmit altor unități de parchet, organelor de cercetare ale poliției sau instanțelor;”
	Nu suntem de acord cu propunerile de modificare și propunem următorul text.

	12.
	Art. 156 alin. (1), lit. m)
	S.N.G.J.D.
	„m)	înregistrează lucrările în registrele de evidenţă informatizate, răspunzând de exactitatea datelor înscrise sau introduse și scad lucrările soluţionate în registre, luând, după caz, măsuri de expediere sau arhivare a acestora;”
	Dezideratul digitalizării sistemului judiciar nu se poate atinge dacă ținem și evidențe scriptice.
Mai mult, există și un  Ordin al procurorului general prin care s-a dispus renunțarea la menținerea registrelor in format fizic

	13.
	Lipsește lit. n) de la Art. 156 alin. (1)
	S.N.G.J.D.
	
	

	14.
	Art. 156 alin. (1), lit. r)
	S.N.G.J.D.
	„r) „țin și actualizează evidența  informatizată a lucrărilor care trebuie soluționate într-un anumit termen (lucrărilor cu termen), precum și evidența termenelor pentru declararea căilor de atac, a celor pentru verificarea măsurilor preventive ori asigurătorii, precum și orice alte evidențe ținute din dispoziția procurorului ierarhic superior;„
	Pentru respectarea limitelor delegării de atribuţii, nu suntem de acord cu propunerile de completare și propunem următorul text.

	15.
	Art. 156 alin. (1), lit. s)
	S.N.G.J.D.
	„s) întocmesc procesul-verbal al ședinței de analiză a soluțiilor pronunțate de instanțele judecătorești;”
	Nu suntem de acord cu propunerile de completare și propunem eliminarea.

Potrivit actualelor reglementări, procesul-verbal al ședinței de analiză a soluțiilor pronunțate de instanțele judecătorești se întocmește de un procuror sau de procurorul șef secție;   

	16.
	Art. 156 alin. (1), lit. ș)
	S.N.G.J.D.
	„ș) țin evidența dosarelor înregistrate, verifică termenele acordate și pregătesc materialele pentru întocmirea fișelor de ședință, conform dispozițiilor procurorului;”
	Propunem eliminarea sintagmei „ pun la dispoziția procurorului listele de ședință actualizate”.
Aceste atribuții presupun prezența permanentă a unui grefier principal la sediul instanței judecătorești. Acest lucru are impact și asupra volumului de muncă aferent celor rămași la sediul parchetului.

	17.
	Art. 156 alin. (1), lit. t)
	S.N.G.J.D.
	„t) iau măsuri pentru punerea la dispoziția procurorului a dosarelor cauzelor aflate în grefa sau arhiva instanței, conform listelor de ședință;”
	Nu suntem de acord cu propunerile de completare și propunem eliminarea.

Propunerea contravine normelor interne a instanțelor judecătorești întrucât dosarele aflate în grefa sau arhiva instanței au un regim juridic prevăzut prin Regulamentul de ordine interioară a instanțelor judecătorești. Mai mult, ROI al instanţelor prevede că dosarele nu pot fi scoase din sediul instanţelor, impediment la care se adaugă şi distanța dintre cele două instituții, acestea nefuncționând în același imobil.

	18.
	Art. 156 alin. (1), lit. u)
	S.N.G.J.D.
	„u) la solicitarea procurorilor și sub coordonarea acrestora, identifică problemele de drept incidente în cauzele aflate pe rolul parchetelor și al instanțelor, realizând sinteze ale legislației aplicabile și practicii judiciare relevante, inclusiv sub aspectul jurisprudenței Curții Constituționale a României, Înaltei Curți de Casație și Justiție, Curții Europene a Drepturilor Omului și Curții de Justiție a Uniunii Europene;”
	Pentru respectarea limitelor delegării de atribuţii.
În sprijinul procurorilor vin periodic note, sinteze privind practicile judiciare neunitare/relevante de la parchetele superioare ce au compartimente/servicii de documentare.

	19.
	Art. 156 alin. (2)
	S.N.G.J.D.
	„(2) Grefierul principal îndeplinește și acele atribuții ce rezultă din specificul activității compartimentului din care face parte, precum și orice alte atribuţii prevăzute în fişa postului sau stabilite în sarcina sa din dispoziţia șefului ierarhic, precum și activități specifice potrivit sarcinilor trasate de procurori, sub îndrumarea şi coordonarea acestora, în limitele funcției deținute și în raport de atribuțiile legale reglementate.”
	Pentru respectarea limitelor delegării de atribuţii.

	20.
	Art. 156 alin. (3), lit. a)
	S.N.G.J.D.
	„a) redactează opisul, aranjează actele și numerotează  filele dosarului;”
	Nu suntem de acord cu propunerile de completare și propunem eliminarea.
 
Este reglementat faptul că procurorul stabilește ordinea actelor în dosar (şi în prezent fiecare îşi stabilește ordinea actelor din dosar) și numerotează  filele dosarului.
Procurorii pot avea considerente diferite care să stea la baza aranjării, respectiv după importanța documentelor sau după ordin cronologic.

	21.
	Art. 156 alin. (4)
	S.N.G.J.D.
	„4) Grefierii îndeplinesc și atribuţiile stabilite prin fișa postului sau de șeful ierarhic, în limitele funcției deținute și în raport de atribuțiile legale reglementate, și îi ajută pe grefierii principali în vederea realizării atribuțiilor prevăzute la alineatele (1) – (2), din dispoziţia șefului ierarhic.
	Pentru respectarea limitelor delegării de atribuţii.

	22.
	Art. 156 alin. (5)
	S.N.G.J.D.
	„(5) Grefierul cu funcție  de conducere are următoarele atribuții:”
	Propunem trecerea sarcinilor în domeniul statisticii judiciare în sarcina grefierilor cu functii de conducere, întrucât sarcinile acestora sunt doar de coordonare care se bazează pe statistică judiciară în cea mai mare parte.

	23.
	Art. 156 alin. (5), lit. e)
	S.N.G.J.D.
	e) îndeplineşte orice alte atribuţii stabilite de șeful ierarhic, în limitele funcției deținute și în raport de atribuțiile legale reglementate.”
	Lipsa de claritate și previzibilitate rezultă din folosirea sintagmei „îndeplinește orice alte atribuții“, care este o „expresie obscură și echivocă“, vădit imprecisă, atât pentru subiectul activ care trebuie să respecte norma, cât și pentru subiectul pasiv, în speţă prim-grefierul, grefierul-şef, grefierul-şef secţie, grefierul-şef serviciu și grefierul-șef de cabinet. Expresia menționată lasă posibilitatea persoanei care trebuie să traseze sarcina să stabilească în mod arbitrar, pe criterii subiective, conținutul sintagmei „orice alte atribuții“, care ar putea pune prim-grefierul, grefierul-şef, grefierul-şef secţie, grefierul-şef serviciu și grefierul-șef de cabinet în situația de a aduce la îndeplinire şi alte sarcini ce exced fișei postului şi care sunt specifice altor funcții.

	24.
	Art. 156 alin. (6), lit. g)
	S.N.G.J.D.
	„g) îndeplineşte orice alte atribuţii stabilite de șeful ierarhic, în limitele funcției deținute și în raport de atribuțiile legale reglementate.”
	Pentru respectarea limitelor delegării de atribuţii.

	25.
	Art. 156 alin. (6), lit. h)
	S.N.G.J.D.
	„h) grefierul cu atribuţii de arhivă are în sarcină eliberarea fotocopiilor din dosarele şi lucrările din
arhivă.”
	Propunem introducerea unei noi litere, respectiv lit. h), întrucât această activitate a fost omisă.

	26.
	Art. 156 alin. (21)
	S.N.G.J.D.
	„(21) Circulaţia documentelor şi evidenţa activităţii administrative a parchetelor se realizează în sistem informatizat prin utilizarea Sistemului informatic de Management al Documentelor.”
	Propunem ca în loc de „evidența activităţii administrative a parchetelor” să fie enumerate actele administrative întrucât este un noțiunea este una generică.

	27.
	Art. 170 alin. (2)
	S.N.G.J.D.
	„(2) Registrele se numerotează, iar pe coperţile acestora se înscriu: denumirea registrului, anul, numărul iniţial şi ultimul număr de înregistrare. La sfârşitul anului sau la închiderea unui volum din registru se certifică de către prim-grefier, grefierul-şef sau grefierul principal sau grefierul anume desemnat numărul înregistrărilor şi numărul filelor folosite.”
	Suntem de acord cu propunerile de modificare și completare însă solicităm reformularea astfel încât să se înțeleagă că este vorba despre registrul electronic care se printează la final de an.





	[image: ]
	Tel: (+40)21-311.69.02
Fax: (+40)21-311.69.01
	[image: ]
	Website: www.csm1909.ro
Email: secretar_general@csm1909.ro
	[image: ]
	Calea Plevnei nr. 141B, sector 6, cod poștal 060011

	Număr de înregistrare în registrul de evidenţă a prelucrărilor de date cu caracter personal 2359
	Pagina 4 din 8



image1.png
CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

